జానీ మాస్టర్

జానీ మాస్టర్ (షేక్ జానీ బాషా), భారతీయ సినిమా కొరియోగ్రాఫర్. తెలుగు, కన్నడ, తమిళ, హిందీ సినిమాలకు పనిచేశాడు. ఇతడు ఎక్కువగా పాశ్చాత్య, జానపద నృత్యాలకు పేరొందాడు.

సినిమారంగం 
జానీ మాస్టర్, ఈటీవీ వచ్చిన రియాలిటీ-డాన్స్ షో ఢీ అల్టిమేట్ డాన్స్ షో డ్యాన్సర్ గా తన సినీ జీవితాన్ని ప్రారంభించాడు. ద్రోణ (2009) సినిమాకు కొరియోగ్రాఫర్ గా అవకాశం వచ్చింది. 2012లో రాం చరణ్ తేజ హీరోగా వచ్చిన రచ్చ సినిమాకు కొరియోగ్రాఫర్‌గా పనిచేశాడు. దాంతో, రామ్ చరణ్ తన అన్ని సినిమాలకు కొరియోగ్రాఫర్‌గా నియమించాడు. పవన్ కళ్యాణ్, అల్లు అర్జున్, జూనియర్ ఎన్.టి.ఆర్, రామ్ పోతినేని, రవితేజ మొదలైన హీరోల సినిమాలకు కూడా పనిచేశాడు.

2014లో బాలీవుడ్ నటుడు సల్మాన్ ఖాన్ నటించిన జై హో సినిమాకు జానీ మాస్టర్‌ను కొరియోగ్రాఫర్‌గా నియమించాడు. అవార్డు వేడుకలకు, సినిమాలకు కొరియోగ్రాఫ్ చేశాడు. రెండు టెలివిజన్ రియాలిటీ-డ్యాన్స్ షోలకు కొరియోగ్రాఫర్‌గా, గురువుగా పనిచేశాడు. ఫిల్మ్‌ఫేర్ పురస్కారాలు, సినీమా అవార్డులు, సౌత్ ఇండియన్ ఇంటర్నేషనల్ మూవీ అవార్డులు వంటి అవార్డుల వేడుకులకు కొరియోగ్రాఫర్‌గా చేశాడు. 2017నుండి, స్టార్ మాలో నీతోనే డాన్స్ వంటి వివిధ తెలుగు టెలివిజన్ రియాలిటీ-డ్యాన్స్ షోలకు జడ్జీగా ఉన్నాడు.

2018లో ఎమ్‌ఎల్‌ఏ సినిమాకి కొరియోగ్రాఫర్‌గా పనిచేశాడు. అదే సంవత్సరంలో ఒక తమిళ పాట కోసం ప్రభుదేవాకు సహాయకుడిగా పనిచేశాడు. మారి 2 సినిమాలోని రౌడీ బేబీ పాటతో గుర్తింపు పొందాడు. ఈ పాట ప్రపంచవ్యాప్తంగా ఆదరణ పొందింది.

తరువాత, 2020లో అల వైకుంఠపురములో సినిమాలోని బుట్ట బొమ్మా పాట కోసం కొరియోగ్రఫీ చేసినందుకు మరోసారి ప్రశంసలు అందుకున్నాడు. ఈ మ్యూజిక్ వీడియోలోని రోలింగ్ స్టెప్ అందరికి బాగా నచ్చింది. ఆ స్టెప్ ను వివిధ సోషల్ మీడియా, షార్ట్-వీడియో మేకింగ్ ఎంటర్టైన్మెంట్ ప్లాట్‌ఫామ్‌లలో చాలామంది వాడుకున్నారు. ఈ పాటకూడా ప్రపంచవ్యాప్తంగా విజయాన్ని సాధించింది.

టీవీ కార్యక్రమాలు

అవార్డులు

మూలాలు

బయటి లింకులు 
 

1982 జననాలు
నెల్లూరు జిల్లా వ్యక్తులు
తెలుగు సినిమా నృత్యదర్శకులు
నంది ఉత్తమ నృత్యదర్శకులు